b'\n_START_ARTICLE_\nStratosf\xc3\xa4\xc3\xa4r\n_START_PARAGRAPH_\nStratosf\xc3\xa4\xc3\xa4r on atmosf\xc3\xa4\xc3\xa4rikiht tropopausist k\xc3\xb5rgemal. Ta paikneb k\xc3\xb5rgusel 13\xe2\x80\x9345 (10\xe2\x80\x9350) km._NEWLINE_Stratosf\xc3\xa4\xc3\xa4ri alaosas (kuni 20\xc2\xa0km) on \xc3\xb5hutemperatuur konstantne, \xc3\xbclaosas (kuni 40\xc2\xa0km) t\xc3\xb5useb kuni stratopausi alapiirini vahemikus \xe2\x88\x9256,5 kuni 0,8 \xc2\xb0\xd0\xa1. Sellega seoses puudub stratosf\xc3\xa4\xc3\xa4ris konvektsioon, aga esineb inversioon. Stratosf\xc3\xa4\xc3\xa4ri kohal paikneb stratopaus \xe2\x80\x93 \xc3\xbcleminekukiht, mis ulatub k\xc3\xb5rguseni 55\xc2\xa0km. Stratopausis \xc3\xb5hutemperatuur k\xc3\xb5rgusest ei olene ning ta on stratosf\xc3\xa4\xc3\xa4ri ja mesosf\xc3\xa4\xc3\xa4ri piiriks._NEWLINE_Stratosf\xc3\xa4\xc3\xa4r sisaldab umbes 90% atmosf\xc3\xa4\xc3\xa4ri osoonist (k\xc3\xb5rgusvahemikus 15\xe2\x80\x9320 kuni 55\xe2\x80\x9360\xc2\xa0km), mis on peamine stratosf\xc3\xa4\xc3\xa4ri soojusre\xc5\xbeiimi kujundaja ja mis m\xc3\xa4\xc3\xa4rab elu \xc3\xbclemise piiri biosf\xc3\xa4\xc3\xa4ris. K\xc3\xb5rgusega kasvab osooni kontsentratsioon ja sellega kaasneb \xc3\xb5hutemperatuuri kasv. Stratosf\xc3\xa4\xc3\xa4ri \xc3\xb5hu soojenemise p\xc3\xb5hjuseks on ultraviolettkiirguse (kiirguse lainepikkuste vahemikus 180\xe2\x80\x93200\xc2\xa0nm) neeldumine osooni molekulides._NEWLINE_K\xc3\xb5rgusel 20\xe2\x80\x9330\xc2\xa0km on osooni kontsentratsioon maksimaalne (umbes 10 ppmv v\xc3\xb5rreldes 0,04 ppmv troposf\xc3\xa4\xc3\xa4ris) ja seal paikneb nn osoonikiht. Osooni jaotust m\xc3\xb5jutavad oluliselt meteoroloogilised tingimused ja geograafiline laius._NEWLINE_Enamik osoonist tekib ja laguneb troopikas stratosf\xc3\xa4\xc3\xa4ri \xc3\xbclemises osas, aga dissotsieerub stratosf\xc3\xa4\xc3\xa4ri alumises osas ja suurematel laiuskraadidel, kui ta tekib. Osooni lagundajad on vabad radikaalid, l\xc3\xa4mmastikmonooksiid (NO) ja halogeeni\xc3\xbchendid (sealhulgas freoonid)_NEWLINE_Veeaur stratosf\xc3\xa4\xc3\xa4ris peaaegu puudub, selle kontsentratsioon on v\xc3\xa4ga v\xc3\xa4ike.'